Diari Oficial de la Generalitat Valenciana


Sumari del DOGV 6202, del 09-02-2010 (2010/174)

Notificació de la sentència dictada en el judici verbal de desnonament 000635/2009.
-----------------------------------------------------------------------------------

### Dades del document

Número de DOGV
:   6202

Data del DOGV
:   09-02-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/174


Data del document
:   11-12-2009

Organisme emissor
:   Jutjat de Primera Instància Número 3 d'Alcoi

Tipus de document
:   Edicte

Notificació de la sentència dictada en el judici verbal de desnonament 000635/2009. [2010/174]  
Assumpte civil 000635/2009  
Óscar Daniel Ludeña Benítez, secretari judicial del Jutjat de Primera Instància número 3 d'Alcoi, faig saber:   
Que aquest Jutjat segueix el procediment a instàncies de Inmobiliaria Inberilu, SL, contra Bambuplast, SL, i s'hi ha dictat la resolució següent que literalment és com segueix:   
«Dispositiva   
Estime de forma íntegra la demanda interposada pel procurador dels tribunals Palmer Peidró, en nom i representació d'Inmobiliaria Inberilu, SL, contra Bambuplast, SL:  
Declare resolts els contractes d'arrendament d'1 d'abril i 20 de desembre de 2004 celebrats entre ambdues parts sobre els locals situats al polígon industrial El Bambú, plaça del Terrer, naus 8b i 15, de l'Alqueria d'Asnar, amb condemna al seu desnonament i l'advertència de llançament per al 26 de gener de 2010, de devenir ferma la sentència i sol·licitar la part actora de forma deguda la seua execució.   
 Condemne Bambuplast, SL, a pagar a la part actora la suma de 5.962,52 euros corresponent a les rendes de gener a abril de 2009 i no pagades per la part demandada com també el pagament de les rendes meritades i no pagades des de la data de la presentació de la demanda fins el llançament efectiu del demandat, amb les actualitzacions adients de conformitat amb el que disposa el propi contracte, més interessos en els termes exposats en el fonament quart d'aquesta resolució i amb la condemna expressa en els costos.  
Notifiqueu aquesta resolució a les parts i feu-los saber que no és ferma i que s'hi pot interposar un recurs d'apel·lació que podrà preparar-se davant d'aquest Jutjat dins del termini de cinc dies comptadors des de l'endemà de la notificació. D'acord amb la disposició addicional quinzena de la Llei Orgànica del Poder Judicial (LO 1/2009, que modifica la LO 6/1985), la part que prepare un recurs davant d'aquesta resolució, com a requisit indispensable per a la seua tramitació, haurà de constituir un dipòsit de 50 euros en el compte de dipòsits i consignacions d'aquest Jutjat. Per a materialitzar el mencionat dipòsit, haurà d'especificar en el resguard d'ingrés, en el camp «concepte», que es tracta d'un recurs, seguit del codi 02 i la paraula «apel·lació». L'ingrés del dipòsit ha d'acreditar-se amb còpia del resguard d'ingrés junt amb la presentació de l'escrit de preparació del recurs. L'obligatorietat del dipòsit inclou les resolucions notificades amb anterioritat a l'entrada en vigor de la Llei Orgànica 1/2009. En són exclosos els litigants que tinguen reconegut el dret d'assistència jurídica gratuïta (Instrucció del secretari general de l'Administració de Justícia de 4 novembre de 2009). Si el recurs fóra estimat totalment o parcialment, la part haurà de sol·licitar la devolució del dipòsit mitjançant un escrit presentat davant d'aquest Jutjat, una vegada hi hagen estat tornades les actuacions.   
Aquesta és la meua sentència, que pronuncie mane i firme».   
Atés que es desconeix el domicili o la residència actuals de la part demandada, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte per a portar a efecte la diligència de notificació de sentència de data 3 de desembre al demandat Bambuplast, SL.  
Alcoi, 11 de desembre de 2009.- El secretari judicial: Óscar Daniel Ludeña Benítez.